《送叔规》
宋代·李石

凤台却望桑麻川，残僧孤客同一年。
我穷自取君更苦，只有布袜青行缠。
松楠阴阴水边寺，一饷欵寻香火缘。
笔端落尽蔬笋气，胸次不留荆棘田。
穷冬衣褐露黑肘，半夜风雪寒诗肩。
时于连床乞被卧，睡到日午钟鱼传。
今朝别我眉色好，得得西谒骑鲸仙。
自云老矣世涂熟，独有此老无人怜。
更须南去共舟楫，竹火江茶谭夜禅。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。